**PRAVILA**

Organizator poklon akcije pod nazivom Mi slavimo jubilej, Vi dobijate poklon! (u daljem tekstu: ,,Akcija”) je Alfa-Plam d.o.o. sa sedištem u Vranju, ul. Radnička br. 1, PIB: 100402750, MB: 7137923 (u daljem tekstu: ,,Organizator”). Akcija se priređuje u svrhu promocije brenda i proizvoda Organizatora.

Učešćem u Akciji potvrđujete da ste saglasni na ustupanje svojih ličnih podataka privrednom društvu Alfa Plam a.d.

Pravila Akcije (u daljem tekstu: ,,Pravila”) će biti objavljena u okviru sajta [www.alfaplam.rs](http://www.alfaplam.rs).

PRAVO UČEŠĆA

Akcija je otvorena za sva fizička lica koja su državljani Republike Srbije, imaju prijavljeno prebivalište na teritoriji Srbije i koji u periodu trajanja akcije kupe proizvode kompanije Alfa-Plam na koje se akcija odnosi. Akcija se odnosi na sledeće proizvode:

*Proizvodi na pelet*: **Luca, Luca R, Luca S8, Luca 12, Alfa 90 Pelet, Commo 12, Commo 15, Commo, Commo Compact 15, Commo Compact 23, Commo Compact 23 Plus, Dino, Dino 24, Dino 27, Commo Compact 32, Commo Compact 37, Grande, Grande 37, Grande 37 Lux, Alfa Term 20 Pelet kao i celokupni program premijum peći na pelet brenda Calux**

*Peći i kamini na čvrsto gorivo:* **Dormo R, Rustik, Rustikal, Ugradni kamin, Gala, Premier, Premier K, Orient, Orient K**

*Štednjaci na čvrsto gorivo:* **Alfa 55, Regular 46, Inox 75, Futuro, Futuro L, Alfa 85G, Donna 70, Donna 90, Alfa 70 Dominant, Alfa 90 Dominant, Alfa 70 Favorit, Alfa 90 Favorit**

*Štednjaci, peći i kamini za etažno grejanje:* **Paollo, Paollo F, Rustik E, Rustikal E, Central 23, Alfa 70 E Termo, Alfa 90 E Termo, Alfa Term 20, Alfa Term 27, Alfa Term 35**

*Gasni program:* **Midi Lux R, Panoramik R kao i celokupni program kotlova na gas**

*Električni program:* **Sve vrste električnih kotlova**

Učesnici ne mogu biti pravna lica.

TRAJANJE AKCIJE

Akcija se održava u periodu od **15.09.2023**. godine do **15.10.2023**. godine, ili do isteka zaliha. Prijave za učešće u akciji se primaju do **25.10.2023**. godine.

KAKO UČESTVOVATI?

Kupac stiče pravo učešća u akciji slanjem kopije fiskalnog računa sa ličnim podacima (ime i prezime, adresa stanovanja, kontakt telefon) najkasnije do **25.10.2023.** godine na adresu: Alfa Plam AD, ul. Radnička 1, 17500 Vranje, sa naznakom „Za učešće u akciji Mi slavimo jubilej, Vi dobijate poklon! ili skenirano na e-mail: akcija@alfaplam.rs . Sve prijave koje ne sadrže potpune podatke kao i prijave koje stignu nakon 25.10.2023. godine neće biti uzete u razmatranje.

POKLONI ZA UČESNIKE

1. Za kupovinu bilo kog proizvoda iz navedenog asostimana kompanije Alfa-Plam kupac stiče pravo na poklon – duks sa simbolom godišnjice kompanije

DOSTAVA POKLONA

Distribucija poklona biće izvršen u periodu od **20.09.** do **31.10.2023**. godine.

NAPOMENE

Na fiskalnom računu mora biti jasno naveden model proizvoda za koji je račun izdat, broj fiskalnog računa, datum izdavanja i podaci maloprodaje koja je izdala račun, kako bi kupac ostvario pravo na poklon. Jedan fiskalni račun se može poslati samo jednom. U slučaju višestrukog ponavljanja istog fiskalnog računa (praćenje na osnovu broja fiskalnog isečka) poklon dobija učesnik koji je prvi poslao navedeni račun. Fiskalni računi koji ne sadrže potrebne podatke kao i oni koji nisu izdati u periodu trajanja akcije, neće biti uzeti u razmatranje.

Učesnici nemaju pravo da zahtevaju drugačije poklone ili poklone u većim količinama od onih koje su navedene u ovim Pravilima. Poklon se ne može zameniti za novac, druge proizvode ili usluge. Preuzimanjem poklona prestaju sve obaveze Organizatora prema učesnicima.

Organizator neće snositi odgovornost ukoliko neispunjenje obaveza proizlazi iz razloga više sile, niti ukoliko dostavljanje poklona nije bilo moguće jer su podaci koje je Učesnik ostavio netačni.

PUBLICITET I ZAŠTITA LIČNIH PODATAKA

Učešćem u Akciji učesnik daje saglasnost organizatoru da prikuplja i obrađuje njegove lične podatke (ime, prezime, adresu i telefon). Učesnici Akcije su u potpunosti odgovorni za istinitost i tačnost informacija i podataka koje dostavljaju. Ovako prikupljeni podaci biće korišćeni u svemu u skladu sa Zakonom o zaštiti podataka ličnosti, isključivo u svrhu sprovođenja akcije i za vreme koje je potrebno za potpuno sprovođenje. Učesnik akcije može u svakom trenutku tražiti pristup svojim podacima, njihovu izmenu i dopunu ili brisanje odnosno opoziv saglasnosti za njihovu obradu. U slučaju opoziva saglasnosti za obradu, učesnik gubi pravo na učešće u akciji.

Organizator obaveštava Učesnike da će njihovi lični podaci koje oni dobrovoljno dostave biti uneti u Zbirku podataka koja je u vlasništvu Organizatora. Organizator se obavezuje da ispuni svoje obaveze kako bi lični podaci ostali poverljivi i svoju dužnost čuvanja ličnih podataka, kao i da će preuzeti potrebne mere u svrhu sprečavanja izmena, gubitaka ili neovlašćene obrade ili pristupa tim podacima, u svakom trenutku u skladu sa dostupnom tehnologijom. Pri tom se primenjuju najsavremenije organizacione, kadrovske i tehničke mere zaštite podataka od neovlašćenog pristupa u skladu sa Zakonom o zaštiti podataka o ličnosti.

Učesnici mogu uputiti bilo kakvo pitanje vezano za ovaj konkurs na adresu elektronske pošte: ***akcija@alfaplam.rs***.

Prijavom za učešće u Akciji učesnici prihvataju sve uslove i pravila.

ODRICANJE OD JEMSTVA I OGRANIČENJE ODGOVORNOSTI

Ni u jednom slučaju Organizator ili bilo koja treće lice, uključen u pružanje usluga hostinga, izradu, stvaranje ili distribuciju internet stranice, neće se smatrati odgovornom za bilo kakve direktne, indirektne, slučajne, posebne ili posledične štete koje bi mogle nastati usled upotrebe ili nemogućnosti upotrebe web stranice ili usled kršenja bilo kog jemstva, učestvovanja u Akciji ili na drugi način.

OSTALO

Za sve dodatne informacije možete da nam se obratite na telefon: 017/7 155 132, putem e-mail adrese:

***akcija@alfaplam.rs***.